
	1.
	Informatīvais ziņojums
Informatīvais ziņojums par izmaiņām “Par Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reforma “Inovāciju pārvaldība un privāto P&A investīciju motivācija” 5.1.1.1.i. investīcijas “Atbalsts pilnvērtīgam inovāciju sistēmas pārvaldības modelim” īstenošanu”
	Iebildums
Lūdzam precizēt informatīvā ziņojuma projekta (turpmāk – IZ) 2. sadaļā ietverto informāciju saistībā ar atskaites punkta Nr.156 aprakstu atbilstoši pēdējiem tā grozījumiem (Latvijas Atveseļošanas un noturības mehānisma plāna ceturtajam papildinājumam).

Piedāvātā redakcija
-
	Laura Naudiņa (FM)

	2.
	Informatīvais ziņojums
Informatīvais ziņojums par izmaiņām “Par Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reforma “Inovāciju pārvaldība un privāto P&A investīciju motivācija” 5.1.1.1.i. investīcijas “Atbalsts pilnvērtīgam inovāciju sistēmas pārvaldības modelim” īstenošanu”
	Iebildums
Atkārtoti lūdzam papildināt IZ ar informāciju par 5.1.1.1.i. investīcijas plānotā finansējuma izlietojumu līdz 2026. gada 31. augustam un laika posmā no 2026. gada 1.septembra līdz 2026. gada 31. decembrim dalījumā pa finansējuma avotiem, t.sk., cik ir plānots Atveseļošanas un noturības mehānisma finansējums un valsts budžeta finansējums, kā arī papildināt ar informāciju, līdz kuram datumam tiks veikti maksājumi, un kas un līdz kuram datumam veiks visas nepieciešamās pārbaudes par publisko līdzekļu efektīvu izmantošanu atbilstoši mērķim.

 
Piedāvātā redakcija
-
	Aina Greiškāne (FM)

	3.
	Informatīvais ziņojums
Informatīvais ziņojums par izmaiņām “Par Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reforma “Inovāciju pārvaldība un privāto P&A investīciju motivācija” 5.1.1.1.i. investīcijas “Atbalsts pilnvērtīgam inovāciju sistēmas pārvaldības modelim” īstenošanu”
	Iebildums
Nav saprotama IZ 2.1.2. apakšsadaļā dotā piemēra - līguma slēgšana ar nodibinājumu "Mākslīgā intelekta centrs" - saistība ar uzraudzības procesa nodrošināšanu. Vai arī paredzēts, ka nodibinājumam tiek pārdalīta daļa no 5.1.1.1.i. investīcijas atlikuma konkrētu funkciju īstenošanai (kas nav saistītas ar investīciju uzraudzību, un kas tiktu īstenots ārpus projekta)? Tādā gadījumā tas ir atbilstoši jākonkretizē un jāskaidro IZ. Esošā informācija ir nepilnīga un rada interpretācijas riskus.
Lūdzam atbilstoši precizēt IZ.
Piedāvātā redakcija
-
	Ance Rudzīte (FM)

	4.
	Informatīvais ziņojums
Informatīvais ziņojums par izmaiņām “Par Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reforma “Inovāciju pārvaldība un privāto P&A investīciju motivācija” 5.1.1.1.i. investīcijas “Atbalsts pilnvērtīgam inovāciju sistēmas pārvaldības modelim” īstenošanu”
	Iebildums
Ņemot vērā Ministru kabineta sēdes protokollēmuma projekta 3. punktā noteikto, ka 5.1.1.1.i. investīcijas īstenošanas termiņš tiek pagarināts līdz 2026. gada 31. decembrim, lūdzam precizēt IZ tekstu, kurā joprojām saglabāta norāde, ka termiņš tiek pagarināts līdz 2028. gada 29. februārim.
Skaidrojam, ka tā kā pētniecības projektu uzraudzībai plānots izmantot no 5.1.1.1.i. investīcijas atbrīvoto finansējumu, par kuru 5.1.1.1.i. investīcijā vairs nebūs uzņemtu saistību (atlikums), nepieciešams līdz 2028. gada 29. februārim pagarināt to investīciju īstenošanas termiņu, kuru uzraudzību plānots nodrošināt ar no 5.1.1.1.i. investīcijas atbrīvoto finansējumu, nevis pašas 5.1.1.1.i. investīcijas īstenošanas termiņu. Tostarp atkārtoti vēršam uzmanību, ka finansējumu no valsts budžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" Centrālajai finanšu un līgumu aģentūrai uzraudzības funkciju veikšanai iespējams piešķirt tikai konkrēto investīciju īstenošanas termiņa ietvaros.

Papildus vēršam uzmanību, ka IZ 2.1.2. apakšsadaļā norādīts: "Lai nodrošinātu efektīvu un lietderīgu ANM finansējuma izmantošanu, visu izveidojušos finansējuma atlikumu paredzēts novirzīt 5.1.1.1.i investīcijas ievaros uzraudzības nodrošināšanai, lai nodrošinātu nepārtrauktu un kvalitatīvu investīcijas uzraudzību visā īstenošanas periodā, kā arī efektīvu un lietderīgu finansējuma izmantošanu."
Skaidrojam, ka plānotā uzraudzība nav veicama 5.1.1.1.i. investīcijas ietvaros, bet gan to investīciju ietvaros, kuros tiek īstenoti pētniecības projekti.
Lūdzam atbilstoši precizēt.
Piedāvātā redakcija
-
	Ance Rudzīte (FM)

	5.
	MK sēdes protokollēmuma projekts
4. Ekonomikas ministrijai nodrošināt Centrālās finanšu un līgumu aģentūras iesaisti pārvaldības pētniecības projektu uzraudzībā līdz 2028.gada 29.februārim, veicot  210 182.63  euro piešķiršanu 5.1.1.1.i. investīcijas ietvaros.
	Iebildums
Lūdzam precizēt Ministru kabineta sēdes protokollēmuma projekta 4. punktu, neiekļaujot norādi par finansējuma piešķiršanu, ņemot vērā to, ka tas faktiski nav atbrīvots un to plānots piešķirt ar informatīvo ziņojumu "Par Atveseļošanas un noturības mehānisma 1.2.1.2.i. investīcijas 2. pasākuma “Inovatīvu produktu un tehnoloģiju izstrāde”, 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā”, 5.1.1.2.i. investīcijas “Atbalsta instruments pētniecībai un internacionalizācijai” pirmās, otrās un ceturtās kārtas īstenošanu pēc 2026. gada 31. augusta" (26-TA-1172) (turpmāk - KC ziņojums). Skaidrojam, ka šis IZ ir jāvirza kā ziņojums par pārvaldības sistēmu, lai izpildītu Latvijas Atveseļošanas un noturības mehānisma plāna nosacījumus, bet KC ziņojumā un tā protokollēmumā ir jāatrunā konkrētā atlikuma pārdale no 5.1.1.1.i. investīcijas.
Attiecīgi  šo IZ var virzīt apstiprināšanai Ministru kabinetā, kad ir apstiprināts KC ziņojums, ar kuru ir pieņemts konceptuāls lēmums par Centrālās finanšu un līgumu aģentūras veicamo projektu ieviešanas uzraudzību līdz 2028. gada 29. februārim ar papildus finansējumu 210 182,63 euro apmērā. Vienlaikus aicinām noapaļot papildus finansējuma apmēru līdz pilniem skaitļiem. Lūdzam atbilstošus precizējumus veikt arī pašā IZ.
Vienlaikus lūdzam izvērtēt iespēju Ministru kabineta sēdes protokollēmuma projekta 4. punktu kopumā, informāciju par Centrālās finanšu un līgumu aģentūras iesaisti pārvaldības pētniecības projektu uzraudzībā sniedzot tikai informatīvajā ziņojumā, kā arī attiecīgo pienākumu paredzot tieši KC ziņojuma ietvaros.

Gadījumā, ja Ministru kabineta sēdes protokollēmuma projekta 4. punkts tiek saglabāts, lūdzam konkretizēt, kas ir saprotams ar pētniecības projektiem - kādu investīciju ietvaros tie tiek īstenoti, un, ja iespējams, kādi ir to numuri un nosaukumi. Vēršam uzmanību, ka šobrīd iekļautā norāde uz pētniecības projektiem ir vispārīga un rada interpretācijas riskus.

 
Piedāvātā redakcija
-
	Laura Naudiņa (FM)

	6.
	Informatīvais ziņojums
Informatīvais ziņojums par izmaiņām “Par Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reforma “Inovāciju pārvaldība un privāto P&A investīciju motivācija” 5.1.1.1.i. investīcijas “Atbalsts pilnvērtīgam inovāciju sistēmas pārvaldības modelim” īstenošanu”
	Priekšlikums
Norādām, ka IZ 2.2.apakšsadaļā minētais pieejamais attiecināmais kopējais finansējums  5 715 043 euro apmērā ir par 562 387 euro mazāks nekā 2023. gada 13. jūnijā apstiprinātajā informatīvajā ziņojumā “Par Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reforma "Inovāciju pārvaldība un privāto P&A investīciju motivācija" 5.1.1.1.i. investīcijas "Pilnvērtīga inovāciju sistēmas pārvaldības modeļa izstrāde un tā nepārtraukta darbināšana" īstenošanu”. Lūdzam iekļaut informāciju, kas skaidrotu finansējuma samazinājumu minētajā apmērā. Turklāt atkārtoti lūdzam papildināt IZ minēto sadaļu ar informāciju par 5.1.1.1.i. investīcijas precizētā finansējuma sadalījumu pa gadiem, iestādēm un avotiem, līdzīgi kā tas bija norādīts sākotnējā ziņojumā. 
Piedāvātā redakcija
-
	Anželika Osipova (FM)

	7.
	Informatīvais ziņojums
Informatīvais ziņojums par izmaiņām “Par Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reforma “Inovāciju pārvaldība un privāto P&A investīciju motivācija” 5.1.1.1.i. investīcijas “Atbalsts pilnvērtīgam inovāciju sistēmas pārvaldības modelim” īstenošanu”
	Priekšlikums
Ņemot vērā izmaiņu plašo tvērumu, lūdzam izvērtēt, vai būs nepieciešami grozījumi arī ar Ekonomikas ministriju noslēgtajā vienošanās par investīciju projektu īstenošanu. Šādā gadījumā lūdzam atbilstoši papildināt IZ 2.1.2. apakšsadaļu.
Piedāvātā redakcija
-
	Ance Rudzīte (FM)

	8.
	MK sēdes protokollēmuma projekts
2. Nodrošinot pilnvērtīgu inovācijas pārvaldības mehānisma ieviešanu, pagarināt Ekonomikas ministrijas un Latvijas Investīciju un attīstības aģentūrai izmaksu attiecināšanu līdz 2026.gada 31.decembrim.
	Priekšlikums
Lūdzam saglabāt no Ministru kabineta sēdes protokollēmuma projekta 2. punkta svītroto norādi uz Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reforma "Inovāciju pārvaldība un privāto P&A investīciju motivācija" 5.1.1.1.i. investīciju "Pilnvērtīga inovāciju sistēmas pārvaldības modeļa izstrāde un tā nepārtraukta darbināšana", lai nodrošinātu viennozīmīgu interpretāciju par to, kuras investīcijas ietvaros tiek pagarināta Ekonomikas ministrijas un Latvijas Investīciju un attīstības aģentūras izmaksu attiecināšana.

Papildus atkārtoti lūdzam papildināt Ministru kabineta sēdes protokollēmuma projekta 2. punktu, lai novērstu nekorektas interpretācijas iespēju par iestāžu funkcijām, kuru ietvaros pagarināma izmaksu attiecināšana, piemēram, aiz vārdiem "Ekonomikas ministrijas" ar vārdiem "kā nozares ministrijas un finansējuma saņēmēja" (ja attiecināms) un aiz vārdiem "Latvijas Investīciju un attīstības aģentūras" ar vārdiem "kā finansējuma saņēmēja".
Lūdzam atbilstoši precizēt arī IZ 3. sadaļas 2. punktu.
Piedāvātā redakcija
2. Nodrošinot pilnvērtīgu inovācijas pārvaldības mehānisma ieviešanu Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reforma "Inovāciju pārvaldība un privāto P&A investīciju motivācija" 5.1.1.1.i. investīcijas "Pilnvērtīga inovāciju sistēmas pārvaldības modeļa izstrāde un tā nepārtraukta darbināšana" ietvaros, pagarināt Ekonomikas ministrijas kā nozares ministrijas un finansējuma saņēmēja un Latvijas Investīciju un attīstības aģentūras kā finansējuma saņēmēja izmaksu attiecināšanu līdz 2026.gada 31.decembrim.
	Ance Rudzīte (FM)



